TV-seerne mistet 25 minutter av den andre omgangen i Aalesund - Vålerenga

HER GÅR DET GALT: Kampuret ble stående på 52.02 etter strømbruddet. Foto: Svein Ove Ekornesvåg NTB scanpix

Seer-kok etter strømbrudd i Eliteserien – TV-bildene forsvant

(Aalesund – Vålerenga 0-1) Herman Stengels drømmescoring ble overskygget av et 25 minutter langt strømbrudd i Ålesund.

Oppdatert 12. mai 2017

Artikkelen er over tre år gammel

Andre omgang var bare syv minutter og to sekunder gammel da TV-seerne mistet TV-bildene fra Eliteserie-oppgjøret mellom Aalesund og Vålerenga. Dette som følge av et strømbrudd i Ålesund.

Vålerenga tok alle poengene mot Ålesund etter at en praktscoring av Herman Stengel fastsatte sluttresultatet. Dessverre var det ikke drømmescoringen som ble fokus på kampen. I andre omgang fikk man plutselig beskjeden «Vi er tilbake om et øyeblikk».

Redaksjonelt samarbeid Dplay Se Eliteserien og OBOS-ligaen direkte på Dplay

Kampen ble spilt videre, men uten at TV-titterne fikk se Aalesunds jakt på utligning.

– Mange henvendelser

Kommunikasjonsrådgiver i Discovery, Lars Kvam, sier til VG at det ble en hektisk kveld for Discovery.

– Det ble mange spørsmål om hva som foregikk, og det ble mange henvendelser. Jeg tror likevel folk har forståelse for at vi ikke kan gjøre så mye når det er strømbrudd, sier han.

Fikk ikke du med deg alt? Gjenopplev kampen på VG Live!

På spørsmål fra VG om de ikke hadde noen reserveløsninger ved slike situasjoner, er svaret nei.

– Det er klubben og arrangøren som er ansvarlige for strøm på arena, og hvis det skal lages reserveløsninger er det i utgangspunktet de som står for disse. Vi hadde selv ikke noe backup-system for å gjenopprette strømmen, sier han, og legger til:

– De mest nærliggende alternativene til reserveløsning for TV-produksjonens del trenger grundige vurderinger før vi tar dem i bruk.

Aalesunds arrangementsjef Kenneth Furnes-Røsand forteller til VG at de gjorde det de kunne for å rette opp i feilen så fort som mulig.

– Vi fikk en elektriker på plass veldig tidlig og startet nød-aggregatet. Det var ikke noe vanlig strømbrudd, da hadde det vært enkelt å håndtere. Strømleverandøren hadde også problemer, og når strømmen kommer og går sånn som den gjorde, blir det vanskelig, sier han.

Fikset problemet – så skjedde det igjen

MAX gikk nemlig over til å vise programmet «America's Funniest Home Videos», til forvirrede TV-titteres frustrasjon.

Flere ba om livesending av kampen på Facebook, men Eurosports reporter Susanne Wergeland melder på sin Twitter-konto at det ikke er bare-bare.

– Ser mange ønsker vi skal sende live på Facebook, vi sjekker om vi har lov ... men vi har ingen kameraer operative heller, så må bli mobil.

Like etter kom følgende melding:

– Feil funnet! Nå er det bare om å gjøre å få alt opp å gå igjen.

Og derfra tok det heldigvis ikke lang tid. Bare sekunder etter den siste meldingen kom signalet tilbake. Det tok drøye 25 minutter før TV-seerne fikk bildet tilbake på sine TV-skjermer.

Etter 87 minutter var uhellet ute igjen. Kampbildene forsvant fra TV-skjermen, med samme beskjed som tidligere.

«Vi er tilbake om et øyeblikk».

I det få minutter gjensto av kampen, kom og forsvant TV-bildene sporadisk. Det skal visstnok ha vært strømleverandøren Tafjord Kraft som opplevde vanskeligheter på Sunnmøre.

Lokalavisen Sunnmørsposten sier at det er foreløpig ukjent hvor mange kunder strømbruddet rammet, men det rammet i hvert fall alle som ville få med seg oppgjøret mellom Aalesund og Vålerenga.

Twitter-kok

Flere tok til Twitter for å ytre sine meninger om det uventede strømbruddet.

I videovinduet under kan du se høydepunktene fra Aalesund - Vålerenga.

Publisert: 12.05.17 kl. 20:32 Oppdatert: 12.05.17 kl. 22:24

Eliteserien S V U T M P 1 Bodø/Glimt 17 15 2 0 62 – 19 43 47 2 Molde 17 11 1 5 45 – 20 25 34 3 Odd 17 10 1 6 30 – 24 6 31 4 Rosenborg 17 8 5 4 32 – 18 14 29 5 Vålerenga 17 8 5 4 27 – 23 4 29 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk

Mer om Eliteserien